Kani waa maqaal ku saabsan beelaha Jibraacin, Habar Cafaan, Gadabuursi. Jibraacin (ingiriis; Jibra'en; carabi: جبراعن) sidoo kale loo yaqaano reer Sheekh Jibriil waa beelo waaweyn ka mid ah labo iyo tobanka beelood ee Beesha Habar Cafaan, Gadabuursi ee deegaanka ku ah Waqooyi Soomaaliya, maanta loo yaqaano Somaliland. Si la mid ah shacabka ku dhaqan deegaanadaasi, beelaha Jibraacin waa dad beerooleey iyo xoolo-dhaqato mutacalimiin iyo ganacsato waaweyn oo caan ka ah degaanadaa, kuwaasi oo beero waaweyn ku leh deegaanada hoos yimaada Somaliland iyo deegaamada Soomaalida Itoobiya. Waxaa intaas dheer, cuqaal iyo hogaamiyayaal badan ayaa ka dhashay beesha, kuwaasi oo qeyb libaaxleh ku lahaa boqortooyinkii ka jiray gobolka Awdal. Aqoonyahano xilal sare ka soo qabtey dowladii hore ee Soomaaliya iyo mida Somaliland ayaa ka dhashay beesha Jibraacin. Guud ahaan beesha Jibraacin waxay u kala baxdaa afar qeybood, waxaana curad u ah Reer Qaalib Cismaan Jibriil. Hadii aan wax ka yara taataabto beesha jibraacin waxay u kala baxdaa sidan soo socota.